ועדת העלייה, הקליטה והתפוצות, כנסת 16, פרוטוקול מספר 244, 2005-06-15 09:30

קולט אביטל: בוקר טוב, אני מתכבדת לפתוח את הישיבה.

קולט אביטל: אנחנו התכנסנו כאן כדי לדון בעתידו או בגורלו של מרכז בהלצ'ין.

קולט אביטל: זה מרכז מורשת של יהודי אתיופיה.

קולט אביטל: זה מרכז שמשמש מצד אחד כמרכז חינוכי ותרבותי.

קולט אביטל: היתה לו פעילות עניפה, אם אני לא טועה, במשך 15 שנים בכל התחומים.

קולט אביטל: שהייתי אומרת שעיקרם בעצם יכולים לבוא תחת כותרת אחת שהיא העצמת הקהילה.

קולט אביטל: העצמת הקהילה דרך העברת המורשת וגם פעילות מאוד חשובה של גישור כשמדובר בגישור בכמה מישורים.

קולט אביטל: במובן הרחב היותר, יצירת קשר בין המסורת, המורשת והתרבות של יהודי אתיופיה לבין החברה הישראלית.

קולט אביטל: לא תמיד יש הבנה בין השניים.

קולט אביטל: ובמובן היותר צר של המילה, לא שהתחום הוא צר, אלא אני פשוט רוצה להתמקד בתחום שחשוב ואנחנו יש לנו כאן את מכובדי העדה אתנו.

קולט אביטל: גישור בסכסוכים בין אישיים, בין משפחתיים, בין בעל ואישה, בין ילדים להורים.

קולט אביטל: אנחנו יודעים שהעלייה מביאה איתה הרבה משברים ויש לנו הרבה מאוד מקרים שבהם חכמי העדה יחד עם עובד סוציאלי ולאחר מכן יחד עם הרבנות, הצליחו לפתור את הסכסוכים האלה.

קולט אביטל: אנחנו יודעים שלארגון הזה קמו סניפים, נדמה לי, 19 סניפים בכל הארץ.

קולט אביטל: ופעילותו חשובה וברוכה והיא בעצם דוגמה למה שאנחנו טוענים בוועדה הזאת כל הזמן שאי אפשר לפתור בעיות בקרב העלייה, אלא אם משתפים בצורה מלאה את העלייה עצמה, את העולים, את אלה שמייצגים אותם בצורה הנכונה ביותר.

קולט אביטל: במציאת פתרון והם שותפים למציאת הפתרון.

קולט אביטל: ואני חושבת שהארגון הזה פעל בצורה מאוד מוצלחת.

קולט אביטל: הייתי אומרת לתפארת הקהילה ולתפארת המדינה.

קולט אביטל: והוא נמצא עכשיו בסכנת סגירה, מקורות המימון שלו היו בעבר מהמדינה ומהג'וינט, כשהבנתי שהמדינה תרמה משהו כמו 30 ומשהו אחוזים והג'וינט בערך את היתר.

קולט אביטל: אני הבנתי שהג'וינט התעייף, אני לא יודעת אם יש לנו נציג של הג'וינט כאן היום.

קולט אביטל: עוד לא הגיע.

קולט אביטל: וכתוצאה מזה שהממשלה לא יכולה, יש לה גם אילוצים, אבל גם לא יכולה לשלם במישרין לעמותה, אלא הפעילות שלה דרך הג'וינט.

קולט אביטל: אנחנו תלויים עכשיו במצב משברי כשבע

קולט אביטל: צם בימיו הטובים לארגון הזה היה תקציב של איזה 150 אלף דולר.

קולט אביטל: והגענו למצב של איזה 100 אלף ש"ח או משהו כזה.

קולט אביטל: זה ירד כל שנה, ירד, ירד, ירד.

קולט אביטל: למען הסדר הטוב, היתה לי שיחה עם נציגת משרד הרווחה לפני שנכנסתם, אני חושבת ואני אתן לה גם כן לדבר.

קולט אביטל: אני יודעת שהיחס גם של משרד הרווחה, אבל גם של מנכ"לית משרד הקליטה, מאוד חיובי כלפי הארגון הזה.

קולט אביטל: וקיבלתי על זה הדים גם בעקיפין ואנחנו כולנו צריכים לחשוב יחד איך למצוא פתרון.

קולט אביטל: ולפני שתלך, רומן, אולי אתה רוצה להוסיף כמה מלים ואולי לחשוב אתנו יחד ועל מה ניתן לעשות.

רומן ברונפמן: אני מתנצל אני צריך ללכת לישיבה נוספת, אבל זה נושא כל-כך חשוב שאני אולי בכל זאת אשאר קצת.

רומן ברונפמן: מי מנהל את המרכז?

שלמה אקלה: אני.

רומן ברונפמן: אתם פניתם לקרן הידידות?

שלמה אקלה: כן, אנחנו בקשר עם הקרן הידידות.

קולט אביטל: וזה לוקח זמן?

שלמה אקלה: וזה עכשיו תלוי באישור הסופי.

קולט אביטל: הם רוצים ללכת רק על הקמת המרכז.

קולט אביטל: אנחנו מדברים על כמה דברים.

שלמה אקלה: על פעילות שוטפת גם ביקשנו.

רומן ברונפמן: ממתי אתם בקשר איתם?

שלמה אקלה: זה שלוש שנים.

רומן ברונפמן: ולא קיבלתם מענק?

שלמה אקלה: לא.

קולט אביטל: אתה מבין שהעניין הוא שמעדיפים הקמת מוזיאון.

רומן ברונפמן: לא, זה אפשר להגיע אתם להסכם.

רומן ברונפמן: אני מציע שאנחנו נדבר עם הרב ונשאל אותו באיזה מצב זה עומד.

רומן ברונפמן: אם יש סיכוי טוב, אז אני חושב שאנחנו, אם לא פתרנו את הכל, אבל לפחות חלק.

רומן ברונפמן: אם יש איזה שהיא בעיה שאנחנו לא יודעים, אז צריכים להוריד את זה מהפרק.

רומן ברונפמן: ולמה הג'וינט לא הגיע?

דנה גורדון: הם בדרך.

קולט אביטל: אולי נבקש ממך להציג לנו את הנתונים ואיפה אתם נמצאים עכשיו ומאיזה גורמים ביקשתם עזרה ואיזה סיכויים יש.

קולט אביטל: לפני תחילת הישיבה גם דיברתי עם ראובן מרחב וביקשתי תמיכת הפרוייקט הלאומי הפרוייקט.

קולט אביטל: ואני תכף אדווח לוועדה מה הוא אמר לי.

קולט אביטל: אבל קודם נשמע אותך ונראה לאן אנחנו הולכים.

רומן ברונפמן: איך משרד הקליטה תומך בזה באמצעות מה?

שלמה אקלה: משרד הקליטה על-פי החלטת בג"ץ שהיה עד היום תומך.

קולט אביטל: דיברנו שאין כסף למימון.

דוד יאסו: אנחנו נותנים להם על-פי החלטת בג"ץ שהיה, כל שנה יש לנו סעיף תקציבי, מתקצבים אותו בשלושה נושאים.

רומן ברונפמן: ישיר?

דוד יאסו: ישיר.

קולט אביטל: כמה אתם נותנים להם?

דוד יאסו: אנחנו היינו נותנים להם עד 350 אלף ש"ח.

דוד יאסו: לצערי הרב, בשנתיים האחרונות ירד על-פי הסיכום שהיה גם בפגישה שלהם לפני שבועיים עם המנכ"לית.

דוד יאסו: שאנחנו נחזור לאגף התקציבים ולבקש עוד הפעם שהשנה לפחות יקבלו את ה-350 אלף ש"ח.

דוד יאסו: אני אישית ביקשתי מהתקציבן שלנו ביקשתי את הבקשה.

קולט אביטל: זה לא הבטחה שלה, זאת אפשרות.

קולט אביטל: אם לא 350 אלף ש"ח, כמה אתם הקצבתם השנה בתקציב, מה מופיע בספר התקציב?

דוד יאסו: בספר התקציב ביקשנו 350 אלף ש"ח וקיבלנו 196 אלף ש"ח.

דוד יאסו: בגלל זה הבקשה שלי היתה בכלל חצי מיליון ש"ח.

קולט אביטל: זאת אומרת שכרגע מה שמובטח לכם זה 196 אלף ש"ח.

דוד יאסו: למרות שביקשתי כחצי מיליון ש"ח וזה מה שאישרו לי.

קולט אביטל: כשאתם מפרקים את התקציב שלכם לגורמים ויש פה כמה דברים.

קולט אביטל: כמה מתוך התקציב הולך לנושא הגישור?

שלמה אקלה: שלוש נקודות, למערכת היחסים והסברה בנושא של ההצעה וההדרכה בנושא הפערים הבין תרבותיים.

שלמה אקלה: ואלו שלוש הנקודות האלה אנחנו מסיימים.

קולט אביטל: ובגישור?

שלמה אקלה: בגישור לא.

קולט אביטל: זאת פעילות התנדבותית?

שלמה אקלה: לא.

קולט אביטל: אז מי משלם את הפעילות הזאת?

שלמה אקלה: זה הג'וינט ומשרד הקליטה.

קולט אביטל: רגע, אבל אם אתה מקבל סיוע הרי זה לא עולה ככה.

קולט אביטל: אתם צריכים לעשות סדרי עדיפויות.

קולט אביטל: אם אתם מקבלים, נניח שהג'וינט נפל, ונניח שכל מה שתקבלו השנה זה 196 אלף ש"ח, האם זה מה שתעשו ותורידו את הנושא של הגישור או פישור, או האם תחלקו אחרת את התקציב?

דוד יאסו: עוד אינפורמציה אני אוסיף לך.

דוד יאסו: המשרד מעבר לתקנה הזאת, יש תמיכות בין 18 ל-20 אלף ש"ח.

דוד יאסו: פרוייקט מסוים שהוא נותן להם.

קולט אביטל: איזה פרוייקט?

שלמה אקלה: זה הרצאות, הדרכות.

קולט אביטל: אבל זה אתה אמרת לי שזה כלול ב-196 אלף ש"ח.

שלמה אקלה: אולי תיתנו לי לפרט קצת.

קולט אביטל: אני רוצה שתסביר לי מה התקציב, אתה תסיים, תגיד לי כמה אתם נותנים בסך-הכל.

קולט אביטל: מה התקציב ומה סדרי העדיפויות שלך.

שלמה אקלה: קודם כל אני מברך על זימון הוועדה הזאת בזמן קצר, תודה לך, קולט.

שלמה אקלה: הנושא הזה את הסברת של מרכז מורשת או תרבות.

שלמה אקלה: זה לא נושא פשוט, נושא מאוד יקר, חשוב שכולנו צריכים באמת לתת הכל כדי שהדברים ייעשו.

שלמה אקלה: אני לא אפרט את ההיסטוריה של יהודי אתיופיה.

קולט אביטל: באמת אין לנו זמן, עכשיו תענה לי ישר לשאלה.

קולט אביטל: כל מי שנמצא כאן מכיר לא טוב כמוכם, אבל ננסה ללמוד.

קולט אביטל: עכשיו אנחנו יש לנו כשמונה פרוייקטים ושלושת הפרוייקטים שאנחנו מקבלים ממשרד הקליטה, אנחנו מראיינים את זקני העדה שזה הכל עבר בעל-פה וזה הזמן לשבת.

קולט אביטל: אילנות יוחסין זה הדבר השני שלנו, רישום ממוחשב של שושלת יהודי אתיופיה.

קולט אביטל: איפה זה נמצא פיזית?

שלמה אקלה: אצלנו.

קולט אביטל: אצלכם.

קולט אביטל: זאת אומרת שיש אצלכם מאגר מידע כזה?

שלמה אקלה: נכון.

קולט אביטל: בעצם שיקום נניח מוזיאון של מורשת, אפשר יהיה כבר להעביר את זה לשם.

קולט אביטל: יהיה מעין בסיס של בית תפוצות.

שלמה אקלה: נכון, בדיוק המטרה.

שלמה אקלה: והדבר השלישי זה נקרא מוזיאון, מוזיאון זה כל התכנון וההוצאות השוטפות שלנו.

שלמה אקלה: בתוך הסברה הרצאות, הדרכות חלק מהכסף אנחנו מקבלים מתמיכות שאנחנו מפעילים ומעבירים דוחות.

קולט אביטל: אני לא מבינה איך משרד הקליטה פועל.

קולט אביטל: אתם לא הולכים על סכום כולל שאתם נותנים, אתם נותנים סכום פה וסכום פה.

קולט אביטל: איך זה הולך?

דוד יאסו: זה סכום כולל.

דוד יאסו: אני אמרתי, כשיש פרוייקטים מסוימים חדשים שהוא מביא אותם, מגיש לתמיכות.

קולט אביטל: אבל הסברה זה לא חדש.

רומן ברונפמן: לא, אבל יש להם חלונות נוספים.

רומן ברונפמן: יש להם בנוסף לזה מה ששאלתי אותו, אם יש סעיף תקציבי, זה כסף שמועבר ישירות.

דוד יאסו: בדיוק.

רומן ברונפמן: בנוסף לא יכול להגיש פרוייקטים על סכומים, לא יודע, מה נתת להם, 20 אלף?

דוד יאסו: אמרתי לך בין 18 ל-20 אלף של התמיכות.

דוד יאסו: ויש עוד מה שנקרא עזבונות שאושר להם שהוגש דרכנו לספריה.

רומן ברונפמן: כמה?

שלמה אקלה: 42 אלף ש"ח.

דוד יאסו: אושר להם וזה עדיין לא נמצא, זה נמצא באפוטרופוס אצל השופט, אבל אושר להם 42 אלף ש"ח.

רומן ברונפמן: זה אושר אצלכם או אושר שם?

דוד יאסו: לא, אצלנו מומלץ וגם שמה אושר, אבל עוד לא חזר.

קולט אביטל: זאת אומרת, שאנחנו מדברים על 196 אלף ועוד בערך 20 אלף ועוד בערך 40 אלף.

רומן ברונפמן: כן, אבל זה לא כסף פנוי.

קולט אביטל: זה לא כסף פנוי, לכן אני באה ואני שואלת מה יותר חשוב לכם כרגע.

קולט אביטל: האם חשוב לכם הנושא ואני חייבת פה פשוט לנסות לבדוק אתכם את הנושא עד הסוף.

קולט אביטל: האם יותר חשוב לכם, זה אולי לא יפה, אבל האם יותר חשוב לכם אילנות היוחסין או האם יותר חשוב לכם גם מוזיאון או יותר חשוב הנושא כרגע של הגישור והפישור.

קולט אביטל: אני שואלת את זה מתוך אולי ראייה מגמתית, אבל נדמה לי שההווה והצורך לטפל בצרכי העדה בצורה הנכונה לא פחות חשובים מאשר לתעד.

שלמה אקלה: גב' קולט, פה את רואה עכשיו אנחנו מדברים על כסף ענק, כסף גדול.

שלמה אקלה: כל הפרוייקטים הם חשובים.

שלמה אקלה: אין זמן, אותם זקני העדה לא יחכו לנו עד שאנחנו נפתור בעיות.

שלמה אקלה: לגבי אילנות יוחסין, גם המקור זה מאותם זקני העדה.

שלמה אקלה: אם זקני העדה הם אינם, אני לא יכול לשבת ולדבר על שושלת משפחות של יהודי אתיופיה.

שלמה אקלה: בגלל שכל הנושאים האלה הם בוערים ואנחנו צריכים לעשות אותם.

שלמה אקלה: אנחנו מתמקדים על נושא מסוים של משרד הקליטה מאז הקמת העמותה, מתקצב אותנו, שנה אחרי שנה.

שלמה אקלה: גם בנוסף למה שתקצבו אותנו, גם בתמיכות וגם בעזבונות דרך משרד הקליטה, כי נתמכנו.

שלמה אקלה: זה בעצם הדבר, אני חושב, הדבר גם חשוב ולא פחות חשוב מהפרוייקטים האחרים, היקף המקרים האחרונים שאנחנו רואים אותם.

קולט אביטל: אני חושבת שזה יותר חיוני היום.

שלמה אקלה: בסדר.

שלמה אקלה: אבל למדינה אני חושב לא חסר כל-כך כסף לממן פחות ממיליון ש"ח כל הפרוייקטים של העמותה יחד.

קולט אביטל: אני לא מדברת בשם המדינה, רחוק מזה.

קולט אביטל: ואני הייתי רוצה להיות מסוגלת ללחוץ על כפתור ולהיות מסוגלת לתת לכל הדברים שאני חושבת שהם בהחלט ראויים.

קולט אביטל: אבל יש אלף ואחד נושאים נוספים בתקציב שקוצץ ולכן אני יכולה לבוא כל שבוע ולהגיד למדינה, יש כסף ויכולה לתת עוד מיליון.

קולט אביטל: אני לא בטוחה שזה מעשי.

קולט אביטל: תכף נבדוק גם עם הג'וינט, הם היו שותפים לעניין הזה.

קולט אביטל: מדוע אחרי 15 השנים הם יוצאים מזה ומוכנים להיכנס בכל זאת, כי אני חושבת שבעניין הזה של הקהילה האתיופית תמיד היתה שותפות טובה וראויה.

קולט אביטל: בינינו, בין הממשלה לבין יהודים, כאלה או אחרים כאן ובאמריקה.

קולט אביטל: ותודה לאל יש מגבית לא קטנה וכשאנחנו מדברים לעלות יותר ויותר ויותר אנשים לארץ, אנחנו צריכים להיות גם מסוגלים כשהם באים לארץ לתת להם את מה שצריך.

קולט אביטל: אז בואו נראה איפה עומד הג'וינט בעניין הזה ומה קרה.

שלמה אקלה: אני יכול לפני שדני יגיד, אני רוצה לומר כמה מלים לגבי הג'וינט.

שלמה אקלה: הג'וינט יש לו את המדיניות שלו, למעשה הם תומכים שלוש שנים באיזשהו פרוייקט מסוים.

שלמה אקלה: אבל לגבי בהלצ'ין ממש תמכו מעל ומעבר.

שלמה אקלה: וגם היה אדם מאוד יקר, יחיאל ערן שממש נלחם והמשיך את התמיכה שלו עד סוף שנת 2004.

שלמה אקלה: למרות שכל שנה ירד, אבל הם היו ממש בתוך העניין יחד עם משרד הרווחה.

קולט אביטל: אני לא מבינה.

קולט אביטל: לפני דקה שמענו שזה לא משרד הרווחה אלא רק כסף של משרד הקליטה.

קולט אביטל: אתם יכולים להסביר לי, גם את אמרת לי זה כסף של משרד הרווחה.

שלמה אקלה: לגבי בהלצ'ין.

דפני מושיוב: ספציפית, זה מחולק הרי, יש משרד הקליטה באמצעות ועדת תמיכות תומך בפרויקטים שהוזכרו על-ידי שלמה.

דפני מושיוב: בנוסף לזה לאורך 15 שנים מישה ספציפית בהלצ'ין שנקרא בית-אצ'ין והעמותה הוקמה בעזרת הג'וינט בעיקר.

דפני מושיוב: באמת לנושא גם הספציפי, משום סכסוכים כאשר באמת הדגש היה גם לנושא של הגשת הסכמי גירושין לבתי-הדין הרבניים.

דפני מושיוב: וכאן אנחנו, ברשותך עם הג'וינט, העברנו תקציב שהוא בהסכם בין משרד הרווחה לג'וינט ישראל.

קולט אביטל: תקציב נוסף.

קולט אביטל: אתם נתתם.

דפני מושיוב: הסכומים היו, דני יש לו את הפירוט לאורך 15 שנים, אבל בגדול מ-2000 שבה הודיע יחיאל ערן לשלמה ולנוכחים, אני יודעת שזאת היתה ישיבה לא קלה בשנת 2000, שהג'וינט ומשרד הרווחה עד שנת 2004 יצמצמו את היקף ההשתתפות שלהם ואיפשרו את הפרק הזמן הזה למצוא מקורות נוספים.

דפני מושיוב: אני חייבת להגיד שהיתה פניה מאוד חזקה גם של שלמה וגם משרד הקליטה וגם של משרד הרווחה אל הפרוייקט הלאומי שלאט לאט התגבש והרבה מאוד כספים.

קולט אביטל: כמה אתם נתתם ומה מתוקצב לכם?

רומן ברונפמן: ממה היה מורכב המרכיב של הכסף הזה?

דפני מושיוב: מתוך בערך 300 אלף, דני ייתן פשוט את הפירוט הרחב יותר.

דפני מושיוב: אנחנו נתנו 33 אחוזים.

קולט אביטל: 67 אחוזים.

רומן ברונפמן: זאת אומרת, הכסף הלך מכם לג'וינט ומהג'וינט לשם.

דפני מושיוב: רק דיווח.

דפני מושיוב: זאת אומרת, זה היה מיועד, השמגלה מקבלים בערך 700 ש"ח לחודש.

רומן ברונפמן: ואת אומרת שהיום רוב הכסף לפרוייקט הלאומי, הכסף מחוץ-לארץ.

קולט אביטל: הפרוייקט הלאומי כרגע זאת אופציה.

קולט אביטל: הפרוייקט הלאומי זה לא דבר שקרה.

קולט אביטל: אני רוצה להבין כרגע אחרי שנגיע באופן הדרגתי, תכף נגיע, כי גם פניתי לפרוייקט הלאומי ואני גם יכולה להגיד לכם שכרגע התשובה היא שמנסים בכל כוחם ולא מצאו מקורות מימון.

רומן ברונפמן: אבל הכסף המתגייס הולך בעיקר היום לפרוייקט הלאומי.

רומן ברונפמן: זאת היתה השאלה שלי.

קולט אביטל: נכון.

קולט אביטל: בואו תגידו איפה זה עומד עכשיו.

קולט אביטל: זאת אומרת, השנה, בתקציב של 2005 אתם ביקשתם כסף, קיבלתם הקצבה?

דפני מושיוב: החלק הזה בהסכם עם הג'וינט הסתיים.

דפני מושיוב: זאת אומרת, הוא לא נכנס להסכם 2005.

קולט אביטל: זאת אומרת, שהגשתם את הצגת התקציב שלכם לא ביקשתם תקציב לנושא הזה?

דפני מושיוב: ההסכם שבין משרד הרווחה לג'וינט ישראל הוא בנוי מנספחים והנספח הזה לא תוקצב בשנת 2005.

דפני מושיוב: הוא פשוט הסתיים.

קולט אביטל: ומדוע כי הג'וינט לא היה מוכן להמשיך בזה?

דפני מושיוב: הוחלט במשותף שבאמת 15 שנים זה דרך הג'וינט.

דפני מושיוב: הג'וינט ירחיב את אמירתו אבל אנחנו לא יכולנו להמשיך.

קולט אביטל: אבל אילו, כי אני לא מצליחה, אל תדברי בשמם.

קולט אביטל: אני רוצה להבין, אילו הג'וינט היה נותן, אתם הייתם ממשיכים לתת את הסכום הזה?

דפני מושיוב: כן.

רומן ברונפמן: אני אשאל את זה עוד יותר ממוקד.

רומן ברונפמן: מבחינה מקצועית אתם הייתם מרוצים מהשירות הזה או שהיה משהו שאת לא מספרת כאן.

דפני מושיוב: מבחינה מקצועית חשוב להסביר, משרד הרווחה הוא הפועל בנושא של מניעת אלימות ויישוב סכסוכים בראייה רחבה יותר.

דפני מושיוב: זה אפיק אחד.

דפני מושיוב: פותח במקביל משנת 2000 יחד עם שלמה עם בהלצ'ין, שמגלה 19 ישובים הם פתחו במשותף, לשמגלות שהם עובדים בהתנדבות.

דפני מושיוב: וזה כוחה של הקהילה בהתנדבות גם.

דפני מושיוב: זאת אומרת, שלצד החברים הנכבדים ישנם עוד קבוצה די גדולה שפועלת בהתנדבות ביישוב סכסוכים.

רומן ברונפמן: זה ההסבר.

קולט אביטל: זה חצי הסבר.

רומן ברונפמן: לא, זה כל ההסבר.

קולט אביטל: לא, זה לא כל ההסבר.

רומן ברונפמן: זה כל ההסבר.

קולט אביטל: סליחה, ככה אתה חושב.

קולט אביטל: אני רוצה להבין, אתם הפסקתם לתקצב משום שיש מתנדבים?

דפני מושיוב: הבנו שלא נוכל להמשיך לממן את האנשים מפני שמספר האוכלוסייה הולך וגדל.

קולט אביטל: גם המספר הסכסוכי וגם האלימות הולכת וגוברת.

דפני מושיוב: אז בגלל ישנם מתנדבים שעובדים בכל יישוב ויישוב.

דפני מושיוב: הם עובדים בהתנדבות.

רומן ברונפמן: ועם שיתוף פעולה עם לשכות הרווחה, העובדים הסוציאליים.

רומן ברונפמן: ובעצם זה נוצר על-פי המודל הזה רק בהתנדבות.

דפני מושיוב: בהתנדבות.

קולט אביטל: ולמה היה דרוש הכסף?

רומן ברונפמן: להקים את זה.

דפני מושיוב: לא, היום?

קולט אביטל: מה זה ה-700 ש"ח לחודש?

דפני מושיוב: האנשים המכובדים הם היחידים שהיום נותנים, להבדיל מהמתנדבים, את הסכמי הגירושין לבתי-הדין הרבניים.

קולט אביטל: לצורך התשלום שמגיע לאותם אנשים שעוסקים בזה?

דפני מושיוב: דיינים, כמו טועני רבנות.

רומן ברונפמן: זה מכל הארץ, זה מתנקז מכל 19 המקומות?

שלמה אקלה: נכון.

שלמה אקלה: היו לנו 19 מקומות.

שלמה אקלה: האמת 19 מקומות כיום לא פועלים.

שלמה אקלה: לא כולם פועלים.

שלמה אקלה: אנחנו שם בשטח, לא כולם פועלים.

רומן ברונפמן: כמה פועלים שם?

שלמה אקלה: אולי חצי מזה פועלים כרגע.

שלמה אקלה: וכולם בקשר אתנו.

שלמה אקלה: מה שכן, מר אברהם יושב פה גם, כל הפניות באות אלינו מכל הארץ.

קולט אביטל: מה זה נקרא "פניות"?

שלמה אקלה: פניות מבתי-הדין הרבניים, עובדים סוציאליים.

רומן ברונפמן: הכנת מסמכים.

קולט אביטל: אני בניגוד לך לא כל-כך נותנת אמון בגוף החדש הזה שקם.

דני פינס: קצת היסטוריה.

דני פינס: קודם כל ההסכם של הבג"ץ קיבל עוד משרד הקליטה ומשרד הדתות.

דני פינס: קולט, ורק למען הסדר, ההחלטה של בג"ץ בזמנו היה שבעצם האחריות הוא לא רק משרד הקליטה – משרד הקליטה ומשרד הדתות.

דני פינס: הדתות, חינוך וקליטה.

קולט אביטל: היה בג"ץ והחלטת בג"ץ היתה שהאחריות.

דני פינס: אולי רות תספר על הבג"ץ.

קולט אביטל: מתי היה בג"ץ?

שלמה אקלה: בג"ץ היה ב-1988, אבל החליטו ב-1992 להקים את מרכז מורשת יהדות אתיופיה שמר לקח על עצמו את האחריות.

שלמה אקלה: ואז היה שר הקליטה.

קולט אביטל: והיום?

קולט אביטל: אחרי שהתפטר מישהו אחר שבא אחריו לקח את האחריות?

קולט אביטל: אני שואלת באופן מעשי, משפטי, כשהיתה ועדת שרים והחליטו להקים מרכז מורשת ויאיר צבן היה שר, האם זה עבר באופן מסודר האחריות הזו לשרי הקליטה שבאו אחריו?

דוד יאסו: מה שהיה גם בזמנו של יאיר צבן זה אז תוקנה תקנה שאמרתי לך ועדיין ממשיך בעניין הזה.

קולט אביטל: אני שואלת על אחריות.

דוד יאסו: האחריות על המקום זה גוף עצמאי, לא אחראי שהממשלה תקבל החלטה.

קולט אביטל: אני מאוד מצטערת, אתם פשוט לא עונים לי על השאלה.

קולט אביטל: אתם לא עונים על השאלות.

קולט אביטל: אני שאלתי, עכשיו אמרתי לי שהיתה ועדת שרים שהיה בג"ץ.

קולט אביטל: בג"ץ קיבל החלטה שחייבה משרדי ממשלה.

קולט אביטל: נכון?

דוד יאסו: כן, לתקצב אותם.

קולט אביטל: או-קיי.

קולט אביטל: גם היתה ועדת שרים שקמה ב-1992 ויאיר צבן מונה או הוחלט בהחלטת ממשלה וזה מה שאני שומעת עכשיו, הוא אחראי על הנושא.

קולט אביטל: אני מבקשת לדעת אם מבחינה משפטית האחריות הזו עברה לשר הקליטה ולשרי הקליטה אחר-כך.

דוד יאסו: אני מתחייב לתת לך תשובה, מיד אני אבדוק במשרד אם היתה החלטה כזו.

רומן ברונפמן: התשובה כן.

קולט אביטל: אז התשובה היא כן.

שלמה אקלה: העמותה הוקמה על-ידי אותה החלטה.

קולט אביטל: של הממשלה?

שלמה אקלה: כן.

שלמה אקלה: שהעמותה התחילה לתפקד והעמותה מתפקדת באופן עצמאי, אותם גורמים, משרד הקליטה שיתקצב אותה.

שלמה אקלה: יאיר צבן גם עכשיו אפילו שהוא רוצה, אנחנו מקבלים את האישור הסופי, יכול להיות שהוא יהיה גם נשיא של העמותה שלנו.

שלמה אקלה: אז יש קשר טוב.

שלמה אקלה: נכון הג'וינט לא היה מחויב, הג'וינט נכנס כדי לעזור.

קולט אביטל: או-קיי, תן לי בבקשה את הסקירה שלך.

דני פינס: ההתחלה היתה ביוזמה של הג'וינט עם הקהילה של מרכז שעוסק במשפחה האתיופית.

דני פינס: הג'וינט בעצם באופן יוצא מן הכלל הצגנו לא פעם את התפיסה של הג'וינט שבדרך-כלל יוזם משהו, מפעיל ויוצא.

דני פינס: במקרה הספציפי 15 שנים הג'וינט בקשר ועושה והעביר מכספו, אני לא מדבר למען הרווחה.

קולט אביטל: מה זה "מכספו".

קולט אביטל: כספו זה כספו של העם היהודי.

דני פינס: בסדר.

דני פינס: כסף שגויס מהעם היהודי והוא נתן לזה עדיפות ובעצם העביר למעלה ממיליון דולר.

דני פינס: אני חושב שלא הצלחתי מ-1989, אבל יש לי מיליון דולר עוד הרבה לפני זה.

דני פינס: עכשיו בנוסף לזה, הג'וינט זיהה יחד עם הקהילה ויחד עם הרווחה את כל נושא הגישור ועסק שנים רבות וחברים יכולים להעיד, יחיאל הוביל את זה, של התאמה של הגישור המסורתי איך הוא יעבוד בארץ, בנסיבות החדשות שעומדות בפני המשפחות.

דני פינס: במיוחד לא רק בנושא אישות, גם היה הרבה מאוד דיונים והתלבטויות בקשרים בתוך המשפחה עקב המעבר מאתיופיה לכאן.

דני פינס: גם בין הורים לילדים וגם בין בני-הזוג.

דני פינס: כל הזמן התפיסה היתה בעצם איך לאפשר לכמה שיותר אנשים ליהנות מהשירות.

דני פינס: אני חושב שכל הזמן היה ברור, לפחות לנו, ואנחנו אף עוסקים בזה באופן שיטתי לפחות בחמש השנים האחרונות של התמיכה, שבעצם איך אפשר להגיש את השירות ליותר ויותר אנשים.

דני פינס: אני חייב להגיד שבאתיופיה זה ניתן חינם.

דני פינס: לא משלמים, נותנים איזה שהם דברים אבל לא היה תשלום ממש עבור הגישור.

דני פינס: עכשיו חלק מההתלבטות כל הזמן.

קולט אביטל: גם פה זה לא בדיוק הכסף הוא לא בשביל הגישור עצמו, אם הבנתי נכון, אלא בגלל הצורך להכין מסמכים ראויים בשביל הרבנות.

דני פינס: בהתנדבות ודרך ההתנהלות הטבעית של הקהילה - בתוך זה יש מקום לגישור.

דני פינס: והיה מאמץ מאוד גדול גם לגייס מתנדבים.

דני פינס: נכון אין להם את הסטטוס שיש למגשרים המכובדים שפה מול בתי-דין הרבניים וזה אחרי עמל רב והרבה מאוד מאמצים.

דני פינס: אני חייב לציין שאמנם הבג"ץ מדבר לא רק על משרד הלקיטה, גם על משרד הדתות וגם על החינוך.

דני פינס: ומי שהעביר כסף זה רק משרד הקליטה.

דני פינס: אני לא נכנס לפנקסנות, יכול להיות שהממשלה החליטה שהוא יהיה הגורם הבלעדי.

דני פינס: אבל אין לי ספק שלו היה היום משרד הדתות, באמת בשביל הטיפול בנושא האישות והגישורים שהם נותנים, אני חושב שיש הגיון רב שיקבלו תשלום.

דני פינס: אבל זה לדעתי צריך להיות אחריות של הממסד ומי שאחראים על אותם הדברים.

דני פינס: עכשיו הג'וינט עבד הרבה מאוד שנים בניסיונות רבים, כפי שאת אומרת, קולט, אין לנו אוצר שמדפיס את הכסף.

קולט אביטל: אני לא אמרתי זה אגב.

קולט אביטל: יכול להיות שיש לכם, אין לי מושג.

דני פינס: הכסף שלנו, את יודעת יפה מאוד, כי גם עזרת בזה בעבר, נובע מהיכולת לגייס כסף בעם היהודי אם לפרויקטים ספציפיים או אם לג'וינט אם מאמינים ביכולת של הג'וינט.

דני פינס: ולא מעט נעשו ניסיונות, חלקם הצליחו להשיג תורמים שיתרמו ספציפית למפעל.

קולט אביטל: ואתם אומרים שאתם מבחינת

קולט אביטל: כם כבר לא יכולים לגייס את הכסף?

דני פינס: אנחנו אמרנו שיש כמה דברים, יש כמה חלקים.

דני פינס: יש החלטה של הממשלה על הקמת מרכז מורשת.

דני פינס: אני חושב שהאחריות של הממשלה לכבד את מה שהוחלט בבג"ץ.

דני פינס: זה אחד.

דני פינס: החלק השני, הגישור.

דני פינס: אני חושב שיש מקום לגישור.

דני פינס: אני חושב שצריכים לראות איך להטמיע את זה.

דני פינס: גם מגמות מעבר לזה לראות גם במרכזי גישור עצמאיים שפועלים בכל מיני מקומות בארץ, איך גם להנגיש את חלק מאותם המרכזים לקהילה, איך לשלב את הקהילה בתוך זה.

דני פינס: כי חלק מבעיות הגישור וצריכים לדייק עד עכשיו המאמץ הגדול ומה שהמכובדים שלנו שיושבים פה עסקו, זה גישור בתוך הקהילה.

דני פינס: חלק מהם גם היום הוא גם גישור בין הקהילות.

דני פינס: בין הקהילה האתיופית והסובבים אותה.

דני פינס: ופה, אז אני חושב שצריכים לראות איך ממשיכים את נושא הגישור.

דני פינס: אני חושב שהכיוון של הגישור חלק יכול להיות בהחלט על סמך מה שהיה בעבר, חלק חייב להיות מקומי, כי חלק מהעלויות זה זמן של אנשים ונסיעות.

דני פינס: אז בעצם חלק מהבעיות ניתן לפתור שמה, כי כל העיסוק הוא לא רק בנושא גישור.

דני פינס: ואהל דברים שבהחלט בחזקת משרד הדתות שלעבר.

קולט אביטל: דני, אחת הבעיות יכול להיות שאני טועה, אבל אחת הבעיות היא שעד שאתה מקבל תמונה יש פה כזה פיצול, כל אחד נותן למשהו אחר.

קולט אביטל: ואני לא בטוחה שלכל אחד יש את התמונה המלאה.

קולט אביטל: זה גם לא כך סביר שגוף שקם על-ידי הממשלה צריך להתרוצץ סביב עצמו וסביב כל מיני גורמים שזה נותן שליש וזה נותן רבע וזה נותן חמישה גרוש פה.

קולט אביטל: אי אפשר, זאת אומרת, אתה גם בא ואתה אומר גישור ובגישור אתה גם כן מפריד שזה צריך להיות על חשבון זה וזה לא צריך להיות.

קולט אביטל: אי אפשר לפצל כל פונקציה לעשר.

דני פינס: אבל אני חושב שבעצם יש כמה שאלות.

דני פינס: אחד, זה שאלה של מה סדר עדיפות, משאבים צריכים לקבוע סדר עדיפות ולא אנחנו נקבע את סדר העדיפות.

דני פינס: זה בעצם האחראים של ההנהלה של העמותה שהיא צריכה לקבוע עדיפות.

דני פינס: אני חושב שגם מבחינת הניהול וקיום הדברים החיוניים ברגע זה, זה דבר שלדעתי צריכים לשקול בכובד ראש וצריכים לפעמים לקבל החלטות קשות שנכון חשוב, אל"ף, בי"ת, גימ"ל, דל"ת, אבל היום אני חייב להתרכז באל"ף וקצת מבי"ת, כי אני לא יכול לא לעשות את זה.

קולט אביטל: או-קיי, דני, אני רוצה לשאול.

קולט אביטל: מי שיכול לענות לי.

קולט אביטל: אילו יכולנו למצוא עכשיו את התקציב, תגידו לי בצורה ריאלית בבקשה כמה דרוש כדי להמשיך את הפונקציה שנקראת גישור במונחים ריאליים?

קולט אביטל: על סמך ה-700 ₪ שאנחנו מדברים עליהם ל-X אנשים לחודש.

שלמה אקלה: כרגע אם את רואה את הנתונים, יש עלייה במספר הפניות.

קולט אביטל: אני יודעת, אני לוקחת את זה בחשבון, תענה לי, אל תגיד לי דברים שכולם יודעים.

שלמה אקלה: כרגע אנחנו צריכים קרוב ל- 360 אלף.

קולט אביטל: זה מבוסס על מה?

קולט אביטל: על כמה אנשים בשכר אנחנו מדברים?

שלמה אקלה: יש לנו רכז פרוייקט.

קולט אביטל: אל תתחילו לי עם רכזים ומזכירים של רכזים.

קולט אביטל: בואו נהיה ריאליים.

קולט אביטל: אנחנו לא בית-חרושת שמדפיס כסף.

קולט אביטל: אנחנו צריכים לנסות לראות אם יש דרך למצוא כסף לדבר הכי חשוב וזה התשלום לאותם האנשים שעוסקים בגישור.

קולט אביטל: אתה מסכים אתי?

שלמה אקלה: אותם אנשים שעוסקים בגישור, כשהם מקבלים ביד ממוצע זה לא 400-500 ש"ח העלות שלנו, שמגיע לכל אחד זה 700 ש"ח חודשית.

קולט אביטל: למה העלות שלכם?

שלמה אקלה: יש מס מעבידים או כל מיני מסים.

קולט אביטל: או-קיי, תודה רבה על ההבהרה.

קולט אביטל: הייתי רוצה לשמוע אותם והייתי גם מבקשת לדעת על כמה אנשים אנחנו מדברים בכל הארץ.

קולט אביטל: בבקשה, בואו תגידו לי.

אפרים נגט: אני רציתי להתייחס למשרד הרווחה שהיא אמרה, זה לא נכון מה שהיא אמרה.

אפרים נגט: יש לנו 19 סניפים מקומיים.

אפרים נגט: היום לא פועלים כולם, למה?

דפני מושיוב: כמה פועלים?

אפרים נגט: סניפים 19.

אפרים נגט: כרגע 4 מחוזיים ו-5 מקומיים.

קולט אביטל: אז אנחנו אומרים 9 פועלים.

אפרים נגט: כן.

אפרים נגט: עכשיו ה-5 במסגרת המקומיים שעובדים עם משרד הרווחה, הם לא מקציבים להם את המשרד כמו שצריך, גם נסיעות וגם זה.

אפרים נגט: הם מדי פעם באים.

אפרים נגט: ההתנדבות שאומרת נציגת משרד הרווחה לדני פינס, גם שהציג את באתיופיה, זה המודל של למה זה לא פועל פה.

אפרים נגט: פה צריך לנסוע, אש"ל וגם כל מיני הוצאות משרדיות וכל זה.

אפרים נגט: בגלל שהם לא פועלים היום.

קולט אביטל: או-קיי.

קולט אביטל: כמה אנשים ב-9 המרכזים הפועלים, כמה אנשים אתם מתקצבים לחודש?

קולט אביטל: אתה יודע, זה לא מקרי.

שלמה אקלה: אנחנו מתקצבים 12 כולל רכז.

שלמה אקלה: אנחנו צריכים 13 אנשים.

שלמה אקלה: זקני עדה ושני רכזים, כי העבודה היא עבודה לא פשוטה, העבודה מאוד קשה.

דפני מושיוב: כמה שמגלות?

שלמה אקלה: כרגע יש לנו 11 שמגלות שמתוקצבים.

קולט אביטל: אמרת לי שאתם צריכים 12 איש, נכון?

שלמה אקלה: 13.

קולט אביטל: או-קיי.

קולט אביטל: זה כולל רכז.

קולט אביטל: אז בוא אני אגיד לך כמה זה עולה.

קולט אביטל: בוא נתחיל במה שקיים מיידי.

קולט אביטל: לפי חשבוני התקציב הוא לא 300 אלף, אלא 109,200 ש"ח.

30095: הם אמרו שיש 19 סניפים.

30095: 19 סניפים לא פועלים עכשיו בגלל בעיות תקציב.

30095: אבל אם יהיה תקציב אפשר להפעיל את כל ה-19 סניפים שהוא יכול לתת שירות טוב לקהילה.

קולט אביטל: אני מודה לך על ההבחנה ואני גם מודה לך שאתה מתרגם לי.

קולט אביטל: אני שאלתי אותו כמה אנשים הוא צריך - הוא אמר לי 13 איש.

קולט אביטל: לפי תשלום של 700 ₪ לחודש יוצא לשנה 109 אלף, לא 300 אלף.

שלמה אקלה: מה עם שני רכזים במשרה מלאה.

קולט אביטל: זה כלול.

שלמה אקלה: מה 700 ₪ את נותנת לרכזים?

קולט אביטל: אני מציעה שתיקח מהרכזים גם ארבע מזכירות.

קולט אביטל: חבר'ה, בואו נהיה ריאליים.

קולט אביטל: שאלתי אתכם, אני מנסה לעזור לכם.

אבנר דסטה: אני עובד בבית הדין הרבני 16 שנה.

אבנר דסטה: עזרו ועשו עבודת קודש ומסירות נפש לבית-אצ'ין.

אבנר דסטה: לקהילה הכי עוזרת זה בית-אצין.

אבנר דסטה: זה באמת בושה לבית-אצ'ין אין מסגרת או קליטה או רווחה, לא מתחזקים, ככה לצרף אותם זה משהו לא נראה.

אבנר דסטה: והאנשים עושים את העבודה, גם למשפחה, לילדים, גם להורים.

אבנר דסטה: העבודה שלהם קודש מה שאני אומר לכם.

אבנר דסטה: כל הבעיות שולחים אותם גם לבית-הדין.

אבנר דסטה: אני לא יודע את המנטליות, אבל המנהג שלנו שום דבר עוזר לקהילה.

אבנר דסטה: והעבודה עושים בני העדה.

אבנר דסטה: כמו שאמרו זה 700 ש"ח, 600 ש"ח זה לא בושה.

אבנר דסטה: אפילו לנסיעות לא מספיק להם.

אבנר דסטה: אבל המסגרת התחילו את הדבר הזה, עד היום לא נראה לי.

אבנר דסטה: את העבודה הם עושים.

קולט אביטל: אני רק רוצה להבין אדוני, אתה עובד בבית-הדין או אתה עובד בגישור?

אבנר דסטה: אני עובד בבית-הדין.

קולט אביטל: אז זאת אומרת שאם אתה עובד בבית-הדין, אתה מקבל תשלום?

אבנר דסטה: במסגרת בית-הדין.

קולט אביטל: זאת אומרת אתה לא מאלה שצריכים לקבל את המשכורת.

שלמה אקלה: הוא האיש המרכזי שלנו בבית-הדין הרבני.

שלמה אקלה: אני רוצה להסביר לך, את עשית פה חשבון של 13 X 700 איש.

קולט אביטל: נכון, זה מה שאמרתי.

שלמה אקלה: לא, סליחה, בואי נראה את העבודה.

שלמה אקלה: מה אנחנו צריכים לעשות, מה הרכז עושה.

שלמה אקלה: הרכז צריך לסכם את הסיכומים, לתרגם את זה לעברית, לקבוע תאריכים לאותם פונים.

קולט אביטל: אז בשביל אתה משלם לשמגלות?

שלמה אקלה: מה פתאום, השמגלות שהתפקיד שלהם זה לשמוע את שני הצדדים וליישב את הסכסוכים.

קולט אביטל: אבל זה הם עושים באמהרית.

אבנר דסטה: צריך לעזור להם.

אבנר דסטה: הם עושים את העבודה, באמת צריך לעזור להם.

שלמה אקלה: שמגלות עושים את כל העבודה.

קולט אביטל: אנחנו צריכים להתקדם.

קולט אביטל: אני רוצה לשמוע מה קורה עם הפרויקט הלאומי האתיופי.

אמיר טואבה: אני מנהל את הפרויקט הלאומי.

אמיר טואבה: אני רוצה להגיד בשם נגיס ובשם ראובן מרחב.

אמיר טואבה: הפרויקט הלאומי על-פי החלטת מועצת הפרויקט ועל-פי דרישתה של שרת הקליטה, ציפי לבני, הפרויקט מתמקד בכיתות ז' עד יב'.

אמיר טואבה: תמיכה לימודית והכנה לבגרויות.

אמיר טואבה: זה קהל היעד שלנו, כך הוגדר.

קולט אביטל: אדוני, אני יודעת מה ההגדרה.

קולט אביטל: ישבנו עם הפרויקט הלאומי בחדר הזה ובחדרים אחרים לא מעט.

קולט אביטל: אני מבקשת להבין, כיוון שכן דיברתי עם ראובן מרחב, מה אתם כן מוכנים לעשות.

אמיר טואבה: הפרויקט הלאומי באמצעות בשיתוף עם קרן היסוד מנסה, ושלמה יודע, נגיס עושה רבות בכדי גם לסייע בנושא של המוזיאון וזה צריך לעשות מאמץ.

אמיר טואבה: מצד שני.

קולט אביטל: מה זה נקרא עושה כדי לעזור למוזיאון.

קולט אביטל: מה זה נקרא, אתם עומדים בצד.

קולט אביטל: מה אתם עושים?

אמיר טואבה: לגייס את קרן היסוד להביא תקציב.

קולט אביטל: אתם מנסים לגייס את מישהו כדי לגייס את הכסף?

אמיר טואבה: זה עוד עבודה.

קולט אביטל: זה נורא הרבה עבודה, זה ייקח חודשיים עד שתדברו בקרן היסוד בטלפון.

קולט אביטל: קרן היסוד החליט שהוא עוזר או לא?

אמיר טואבה: באמצעות קרן היסוד.

אמיר טואבה: זה לא פשוט כמו שאת חושבת.

קולט אביטל: אני מכירה את קרן היסוד לא מהיום.

קולט אביטל: בוא תגיד לי בבקשה, מה זה נקרא "אנחנו עובדים קשה לגייס את קרן היסוד".

קולט אביטל: זה תפקידכם?

אמיר טואבה: התקציב הזה שמדובר על צינור מקרן היסוד.

אמיר טואבה: אנחנו מנסים גם לגייס את התקציב הדרוש בחוץ-לארץ, בעם היהודי.

אמיר טואבה: עכשיו לגבי השוטף של בהלצ'ין, אני חושב זה לא יהיה נכון וראוי, המדינה צריכה לקחת על עצמה לתת מענה.

אמיר טואבה: יש בג"ץ, אני חושב שלגלגל את זה לעמותות ולארגונים וולונטריים, אני חושב שזה לא מקובל.

קולט אביטל: אני רוצה להגיד לך משהו.

קולט אביטל: פה לא עושים דמגוגיה.

קולט אביטל: אני מבקשת ממך לא לבוא להטיף כרגע, לא לי ולא למדינה.

קולט אביטל: אני מבקשת שאתה תגיד לי מה מוכן הפרויקט הלאומי לעשות.

אמיר טואבה: הפרויקט הלאומי לא עוסק בתחום הזה של בהלצ'ין לצערנו, קצרה ידינו.

אמיר טואבה: התחום של הפרויקט הלאומי שמוגדר ותוקצב לו.

קולט אביטל: אני רק רוצה להגיד לך שאולי אתה לא מעודכן, אבל לפני שהתחילה הישיבה, דיברתי עם ראובן מרחב, גם הודעתי את זה כאן, כדאי אולי שתקשיב, ראובן מרחב אמר, אל"ף, שההחלטה שלכם היא כן לפעול למען.

אמיר טואבה: אני אמרתי אבל את לא רוצה להקשיב.

אמיר טואבה: אני אמרתי שפועלים בצורות השונות.

אמיר טואבה: את רצית לשמוע מה שרצית, אני אומר לך שהנושא הזה לגלגל מכל מיני פרויקטים זה לא נכון.

אמיר טואבה: פשוט זה לא נכון.

קולט אביטל: אני חושבת שאתה לא צריך, אני באמת לא צריכה פרשן.

קולט אביטל: כי אני מנסה להבין מה שאומרים לי באינטליגנציה המאוד קטנה שיש לי.

קולט אביטל: הוא אומר כאן דבר והיפוכו.

קולט אביטל: הוא אומר שזה לא תפקידם.

אמיר טואבה: הבהרתי, מנסים לגייס בצורות אחרות עבור בהלצ'ין.

קולט אביטל: אתם רק מוכנים לעזור מן הצד ולא להיות מעורבים בזה.

קולט אביטל: הבנתי אותך נכון עכשיו?

אמיר טואבה: נכון.

אמיר טואבה: כי זה לא מתפקידו של הפרויקט הלאומי.

קולט אביטל: או-קיי.

30095: קודם כל מה שהוא אמר בעניין הפרויקט הלאומי, למיטב ידיעתי אני יודע שהפרויקט לאומי פנו לקרן לקרן היסוד כדי למצוא דרך לתמוך בבהלצ'ין.

30095: זה מה שאני יודע.

30095: שפנו לקרן היסוד למצוא להם כסף.

30095: זה העניין.

30095: מה שאני רציתי להגיד פה שהעמותה או בהלצ'ין זה מאוד חשוב, זה כולנו יודעים כמה זה חשוב, הפעילות של העמותה הזאת שהוקמה בתמיכתה וביוזמתה של הממשלה לפי החלטת בג"ץ.

30095: ולכן אני חושב אותם משרדי ממשלה שקיבלו אחריות לממן את העמותה כמו קליטה, כמו חינוך, עבודה ורווחה, הם צריכים לקחת אחריות ולמצוא את הכסף להחזיק את העמותה הזאת.

30095: זה לא עמותה ביוזמה של הקהילה או משהו, זה עמותה שמשרדי הממשלה- - -

קולט אביטל: בזה אתה צודק.

30095: ולכן אי אפשר להפיל את העמותה הזאת עכשיו כרגע.

30095: אי אפשר שכל אחד יזרוק את האחריות על השני.

30095: האחריות בראש ובראשונה זה משרד הקליטה, לדעתי.

30095: אנחנו צריכים להתמקד על משרד הקליטה.

30095: משרד הקליטה הוא צריך לרכז את המשרדים האחרים ולתמוך בעמותה הזאת.

30095: זו ההצעה שלי.

קולט אביטל: אני חושבת שאתה צודק.

צגה מלקו: אני מדברת פה בכובע השני שלי כבת העדה.

צגה מלקו: למרות שאני באתי לסקר, אני חושבת פה מה שהוצג, חבריי לא באו מוכנים.

צגה מלקו: כי מה שאני רואה פה לא ברור.

צגה מלקו: כמה כסף צריך, כמה משלמים, כמה הוצאות נסיעה, כמה אש"ל.

צגה מלקו: אני חושבת שמן הראוי כשבאים לישיבה כזאת, צריכים לבוא מוכנים, כמה צריך.

צגה מלקו: לפי מה ששלמה אמר, למשל 700 ש"ח ויצא בחישוב כמו שחברת-הכנסת אביטל עשית, יצא לי בחישוב 109,200 ש"ח.

קולט אביטל: גם לי יצא הסכום הזה.

צגה מלקו: אז הם צריכים לבוא מוכנים.

צגה מלקו: אני אגיד לכם את האמת, לא קיבלתי שום הסבר, שום תמונה ברורה לגבי התקציב של גישור.

צגה מלקו: מה שאני יכולה להגיד לגבי הגישור, באמת הדבר הזה מאוד חשוב.

צגה מלקו: האנשים האלה עושים עבודת קודש, אני יכולה להגיד לפני שקם בהלצ'ין, קם בית-אצ'ין.

צגה מלקו: לגוף הזה קראו לו בית-אצ'ין.

צגה מלקו: לא היה בהלצ'ין.

צגה מלקו: מי שהקים אותו הג'וינט, היה יחיאל ערן, באמת צדיק, אני יכולה להגיד את זה, הפעיל אותו בצורה יוצאת מן הכלל.

צגה מלקו: מבני העדה גם פעלו אנשים כמו עקיבא ברוך, כמו יוסף דוד, אנשים משכבם ומעלה.

צגה מלקו: וגם הגישור שלהם יש לו תוקף משפטי בבית-דין רבני.

צגה מלקו: אז אני חושבת שמן הראוי לפעם הבאה לבוא מוכנים, להציג את הנתונים וגם כמה צריך את ההוצאות.

צגה מלקו: מה שאני יכולה להגיד לך, אברהם, פעם ראשונה כמו שחברת-הכנסת אביטל אמרה, אני מסכימה אתך בנושא הזה, משרדי ממשלה צריכים לקחת אחריות.

צגה מלקו: הג'וינט עשה את ההתחלה, הכניס את הנושא הזה למודעות, יש החלטת ממשלה.

קולט אביטל: אני מבקשת התייחסות ואני תכף אגיד לכם מה אני חושבת.

דוד יאסו: משפט אחד בהמשך של הפרויקט לאומי.

דוד יאסו: בישיבה שהיתה אצל המנכ"לית סוכם שהמנכ"לית תפנה, המשרד יפנה לפרויקט הלאומי כי יש להם סעיף מה שנקרא, "קהילה".

דוד יאסו: מאחר וזה הולך לקהילה.

דוד יאסו: אני יודע שהמשנה למנכ"ל דיבר עם ראובן מרחב והוא אמר לו בדיוק את מה שאמרת כרגע שהם בודקים בכיוון חיובי והם יישבו איתם.

דוד יאסו: אבל אני יודע שהם הולכים לקבוע אתנו כדי לתאם בנושא.

שלמה אקלה: אני לא בא לומר לג'וינט יש לו את המחויבות, הוא עשה את שלו.

שלמה אקלה: אבל המדינה חייבת לממן את הגוף הזה, כי הגוף הזה עוזר למדינה, פותר המון בעיות.

שלמה אקלה: יש התחייבות, המדינה התחייבה.

שלמה אקלה: המדינה תממש את ההתחייבות שלה.

שלמה אקלה: בסך-הכל אנחנו כבני הקהילה עוזרים.

אפרים נגט: אתם לקחתם ..

אפרים נגט: ויושבים ומתדיינים ומסכמים וזה.

אפרים נגט: זה לא נכון.

קולט אביטל: אתם יודעים מה, אני לוקחת את זה חזרה, זה ממש לא ענייני ותפקידי, או-קיי, ממש לא ענייני.

קולט אביטל: אבל אני אגיד לכם מה כן ענייני ואני אנסה לסכם.

קולט אביטל: אם נכון הדבר ואני מבקשת פשוט להגיש לי חומר, אני מבקשת ממך, ממשרד הקליטה לפני שאנחנו נראה, אני לא רוצה לקבל כל מיני החלטות והמלצות בקלות דעת.

קולט אביטל: אני חושבת שהישיבה הזאת לא הוכנה היטב.

קולט אביטל: אני מבקשת לדעת כמה דברים.

קולט אביטל: אל"ף, מי אחראי להקמת העמותה.

קולט אביטל: אם זאת הממשלה, מה ההתחייבות של הממשלה.

קולט אביטל: אם הממשלה הקימה את העמותה, אם הממשלה החליטה שהיא צריכה להפעיל את העמותה הזאת ואני חושבת שזה חיוני, אז הממשלה אחראית.

קולט אביטל: ואני גם רוצה לדעת איך הממשלה מחלקת את האחריות שלה, בין איזה משרדים.

קולט אביטל: למשל, אם קמה עכשיו הרשות לשירותי דת והיא כפופה למשרד ראש-הממשלה והרשות הזו אמורה לשלם שירותי דת, האם משרד הקליטה.

קולט אביטל: איך משרד הלקיטה, תנו לי בבקשה בדיוק: אל"ף, את המצב המשפטי.

קולט אביטל: מי הקים את העמותה, מה האחריות לעמותה, מי צריך לממן את העמותה.

קולט אביטל: איך אתם יושבים בהתחלת כל שנה עם אנשי העמותה.

קולט אביטל: האם אתם יושבים עם אנשי העמותה ומבקשים מהם, אנחנו רוצים לראות בדיוק איפה תקציב שלכם בפירוט כי כל העניין הזה שאני מממנן זה ועכשיו תלך תשבור את הראש וההוא יממן זה.

קולט אביטל: מה התפקיד של משרד הקליטה.

קולט אביטל: אם יש לכם תפקיד והוקמה עמותה והיתה ועדת שרים שהחליטה, אני רוצה כתובת אחת מרכזית.

קולט אביטל: אני יושבת מול האנשים האלה, יושבת איתם על הצרכים האמיתיים, מחשבת איתם, לא תפקידי הוא לחשב.

קולט אביטל: אולי אני עושה להם עוול, אולי הם זקוקים ליותר כסף ממה שאני חושבת.

קולט אביטל: אני רוצה לדעת מה הצרכים האמיתיים, מה התקציב האמיתי ואיך גוף שהקימה הממשלה צריך לתפקד.

קולט אביטל: אם כל שנה הוא צריך לרוץ וכל אחד מספר על השני והשלישי וזה פנה למשרד זה וההוא פנה למגבית והשלישי פנה לעוד מישהו.

קולט אביטל: אי אפשר לחיות ככה.

קולט אביטל: או שמקימים גוף שהוא גוף מבצע שהממשלה הטילה עליו עבודה ואתם נותנים להם את הכלים לעבוד או שאנחנו לא צריכים את הגוף הזה ושלום וברכה.

קולט אביטל: אבל בין לבין הרווח הוא מאוד גדול.

קולט אביטל: הדבר השני.

קולט אביטל: אני מבקשת לדעת גם מהעמותה, כי גם העמותה מפה היא מקבלת 20 אלף ומשם היא 190 אלף ומשם היא תקבל ככה והיא הולכת עם הפרויקט הזה והפרויקט הזה שם.

קולט אביטל: אני מאוד מבקשת גם מכם, כעמותה, תעשו בבקשה שיעורי בית ותחזרו לישיבה הבאה שאנחנו נקבע פה, אחרי שנקבל את כל התשובות הרשמיות מהממסד.

קולט אביטל: תחזרו אלינו בבקשה עם סדרי עדיפויות.

קולט אביטל: אם אנחנו צריכים לחיות השנה או בשנה הבאה במסגרת תקציב X מה צריך לבוא קודם.

קולט אביטל: כי אני לא רוצה שתבוא ותגיד: "אנחנו כרגע מקבלים מהממשלה כסף ואנחנו דואגים רק למוזיאון רק לזה ורק לזה, אין לנו כסף להוא".

קולט אביטל: תחליטו גם אתם מה סדרי העדיפויות.

קולט אביטל: אני אישית חושבת שמה שהם עושים זה גם חשוב וגם דחוף ואי אפשר לוותר על זה.

קולט אביטל: אי אפשר לוותר על זה כי היום ברמת האלימות שהולכת ומשתלטת על כל החברה הישראלית ובקרב בעולים בפרט, התפקיד שלנו הוא תפקיד מפתח.

קולט אביטל: ואם אני הייתי צריכה לקבוע את סדרי העדיפויות זה מה שהייתי אומרת.

קולט אביטל: אבל אני לא יכולה לקבוע לכם, אתם אלה מול משרד ממשלה, אם אתם גוף שהוקם, גם למשרד ממשלה מותר לבוא ולהגיד, זה הכסף שיש לי השנה, אין מקור הכנסה אחר, בואו נעשה חלוקה אחרת.

קולט אביטל: כדי להיות מסוגלים לכסות את הצרכים הכי דחופים והכי חיוניים כרגע.

קולט אביטל: כי להציל חיי אדם זה יותר חשוב מאשר לתעד אילן יוחסין.

קולט אביטל: זה לפחות ככה אני רואה את זה.

קולט אביטל: אנחנו מצידנו בנוסף למה שאתם עושים ותחזרו אלינו עם הנתונים האלה משני הצדדים, אנחנו ננסה לבדוק מקורות נוספים.

קולט אביטל: אולי נצליח לגייס את קרן הידידות.

קולט אביטל: אנחנו נמשיך לראות מה ניתן לעשות.

קולט אביטל: גם אנחנו נפנה, למרות שזה לא תפקידנו, אנחנו נעשה את זה.

קולט אביטל: ולג'וינט אני רוצה קודם כל להגיד תודה והערכה על מה שעשיתם עד עכשיו.

קולט אביטל: אבל אני כן רוצה לפנות אליכם רשמית ולבקש שתיראו אם יש אפשרות, בהנחה שאנחנו בכל זאת מצליחים להזיז את העגלה הזאת קדימה עם הממשלה, אם יש אפשרות לעזור לנו לגייס איזשהו סכום נוסף, לפחות לשנה הזאת.

קולט אביטל: כי התקציב לשנה הזאת, אם משרד הרווחה לא תוקצב, אז אנחנו בצרות.

קולט אביטל: אז בואו נראה איך אנחנו עובדים ואני פונה אליכם רשמית.

קולט אביטל: אני מקווה שהסיכום הזה מקובל עליכם ובואו נחזור עם נתונים אמיתיים עם סדרי עדיפויות ועם תשובות של מי האחריות המדויקת ואיך האחריות הזו מתחלקת.

קולט אביטל: כי כמו שאמרה חברתי, התמונה שמתקבלת היא מאוד מבולבלת.

ליאו סנדקה: (דוד יאסו מתרגם): הוא עובד בראשון- לציון במרכז בהלצ'ין.

ליאו סנדקה: אם המשרדים לא היו נפתחים אז כל העניין הזה היה סגור.

ליאו סנדקה: אבל כשהמשרדים ייפתחו באמת יתנו לעשות משהו מבחינתנו.

ליאו סנדקה: בית-הדין הרבני שולח להם מכתבים בנושא של למשל גירושין, ואז הם צריכים לקבל את זה ולזמן את הזוג ולדבר עם הזוג.

ליאו סנדקה: במידה והזוג גם מתקשה, אז על אותו זוג מזמינים את ההורים שלהם כדי שינסו לעשות "שולם".

ליאו סנדקה: מי שמצליחים את ה"שולם" אז זה בסדר, מחזירים את המכתבים.

ליאו סנדקה: מי שלא – אז שוב כותבים דרך המשרד, מדפיסים כותבים ומחזירים לבית-הדין.

ליאו סנדקה: אנחנו מונעים את האסונות כשרוצים להתגרש.

ליאו סנדקה: וגם ההורים שלהם מסכימים, אנחנו באמת מביאים להסכמה והזוג מתגרש, אנחנו גם שמה מחליטים על נושא של חלוקת ציוד של הבית, גם פה אנחנו מביאים אותם להבנה ומתחלקים יחד.

ליאו סנדקה: יחד עם זה הנושא של הבית, אם זה בהסכמה אצל מי יישאר הבית, אז גם כשזה נשאר, אנחנו עושים את הדברים האלה ומעבירים.

ליאו סנדקה: הדבר הזה כאילו אנחנו מחתנים אותם כשהם נפרדים בשמחה, זה כאילו אתה מחתן אותם.

ליאו סנדקה: למשל יש נושא נוסף שנניח כשיש ויכוח ותלונה במשטרה וכשיש שני עורכי-דין, אנחנו מקבלים את המכתבים שלהם, אנחנו מדברים איתם, עושים שלום ביניהם.

ליאו סנדקה: אנחנו סוגרים את התיק, אפילו התיק לא נמשך במשטרה, התיק כבר סגור, כי אנחנו כשמגלות, זקני עדה, עושים את ה"שולם" ואנחנו גם סוגרים את התיק שלהם.

ליאו סנדקה: גם כשמגיעים לעובדת-סוציאלית, עובדת-סוציאלית הרי מכינה תסקיר, כל הטענות שלו והטענות שלה, גם את זה אנחנו מקבלים מהעובדת-הסוציאלית ושולחים ושוב אותו נוהג שאנחנו עושים את ה"שולם" וגם זה נסגר בפני בית-הדין.

ליאו סנדקה: אנחנו רוצים את המשרד הזה.

ליאו סנדקה: אם המשרד הזה ייסגר – תהיה לנו בעיה, כי היום לא העניין של בעל ואישה, זה גם עם הנוער יש לנו בעיה.

קולט אביטל: נכון, מאה אחוז.

קולט אביטל: אני מסכימה לכל מילה שהוא אמר.

קולט אביטל: והסיבה שבגללה אני כינסתי את הישיבה הזאת בדחיפות, היא משום שאני בטוחה שהיום המצב רק הולך ומחיר בתוך הקהילה.

קולט אביטל: ולכן במקום לשבת פה ולדבר מה צריך להילחם נגד האלימות בצורה אפסטרגטית, יש פה פתרונות אמיתיים ואלה הפתרונות שבהם אנחנו תומכים.

קולט אביטל: ולכן אנחנו מתגייסים לעזור.

קולט אביטל: אבל בואו נראה איך אנחנו בצורה קצת יותר חכמה פותרים את הבעיות האלה יחד.

קולט אביטל: תודה רבה, הישיבה נעולה.